b) az év utolsó napján foglalkoztatott záró létszám 3 fő (2) A közfoglalkoztatottak éves létszám-előirányzata: 3 fő

- 3. A költségvetés végrehajtására vonatkozó szabályok

20.§ (1) Az önkormányzat a Stabilitási tv. 3.§(1) bekezdése szerinti adósságot keletkeztető ügyletekből és kezességvállalásokból fennálló kötelezettségeit az adósságot keletkeztető ügyletek futamidejének végéig, illetve a kezesség érvényesíthetőségéig, és a figyelembe vehető saját bevételeit a gördülő tervezés alapján határozza meg. (2) A Stabilitási tv. értelmében önkormányzat adósságot keletkeztető ügyletet fő szabályként – néhány kivétellel - csak a Kormány előzetes hozzájárulásával köthet. (3) Ha az önkormányzat új fejlesztés indításához fejlesztési célú hitel felvételét tervezi – ami adósságot keletkeztető ügyletnek minősül a Stabilitási tv. szerint – a jogszabályi előírásokat betartva előzetesen meg kell kérni a Kormány hozzájárulását, az Államkincstár illetve a Kormányhivatal előzetes kontrollján keresztül.

(4) Az önkormányzati gazdálkodás során év közben esetlegesen keletkezett működési hiány finanszírozási módja a likviditási hitelfelvétel a számlavezető banktól. (5) Hitelügyletekkel kapcsolatos hatáskörök a Képviselő-testület kizárólagos hatáskörébe tartoznak. (6) Az értékpapír kibocsátása értékhatárra tekintet nélkül a Képviselő-testület hatásköre. (7) A hitel, kölcsön felvétele és törlesztése (előtörlesztés, átváltás másik pénznemre) érték-határra tekintet nélkül a Képviselő-testület hatásköre. (8) A szabad pénzeszközök betétként való elhelyezése, annak visszavonása Képviselő-testület hatásköre.

21.§ A Képviselő-testület 2020. évre a Tihanyi Közös Önkormányzati Hivatal Aszófői Kirendeltségén foglalkoztatott köztisztviselők cafetéria juttatásának keretét bruttó 200.000 Ft/év/fő összegben költségvetésében biztosítja.

22.§ (1) Költségvetési támogatás főszabályként csak pályázati kiírás vagy egyedi elbírálás útján nyújtható. (2) A Képviselő-testület által odaítélt támogatások folyósítása előtt az önkormányzat szerződést köt a támogatott szervezettel. Ebben meghatározza a támogatás összegét, célját, határidejét, az elszámolási módját, ehhez kapcsolódóan a számadás nem teljesítése esetére visszafizetési kötelezettséget kell előírni. Amennyiben a finanszírozott vagy támogatott szervezet, az előírt számadási kötelezettségnek határidőre nem tesz eleget, és a támogatási szerződés alapján további támogatási összegre is jogosult lenne, támogatását fel kell függeszteni, és fel kell szólítani a már kifizetett támogatás visszafizetésére. (3) A támogatott szervezetnek igazolnia kell, hogy nincs köztartozása, és az előző önkormányzati támogatással rendben elszámolt. (4) A támogatásról és az elszámolás feltételeiről szóló megállapodás aláírására a polgármester jogosult.

23.§ (1) Az általános és céltartalék feletti rendelkezési jogát a Képviselő-testület nem ruházza át. (2) Az önkormányzati támogatási igénnyel járó pályázatok benyújtásához a Képviselő-testület előzetes engedélye szükséges. (3) Az önkormányzati pályázatokról és azok önrészének mértékéről a Képviselő-testület határozattal dönt.

24.§ (1) A költségvetési bevételek beszedésekor, a kiadások teljesítésekor lehetőség szerint a készpénzkímélő fizetési módot kell alkalmazni. (2) A kiadások készpénzben történő teljesítésének szabályait az önkormányzat Pénzkezelési Szabályzata tartalmazza.

25.§ A Képviselő-testület az önkormányzat pénzmaradványát felülvizsgálja és a zárszámadási rendelettel egy időben hagyja jóvá.

12